Black Music Festival

Sweet Marta & The Blues Shakers
2026-02-28 20:30 - 22:00 (Europe/Helsinki) | Ateneu 24 de Juny, CC/ de les Ferreries Velles, 11, Girona, Espanya, 17004, Espanya
La saltenca Sweet Marta és cantant i l’única representant femenina de l’escena de l’harmònica blues de tot l’estat. El seu descobriment del gènere està lligat a la doble passió que l’harmònica li ha atorgat, convertint-se en un referent a l’escena blues estatal i internacional en pocs anys.
Amb els seus dos projectes consolidats, la banda Sweet Marta & The Blues Shakers i el duet acústic Sweet Marta & Johnny Bigstone, ha participat en nombrosos festivals nacionals i europeus, com Bilbao Blues Festival, el Festival de Blues de Barcelona, ​​Blues Heaven Festival, Den Bla Festival, Trieux Blue. També va compartir escenari i gires amb els millors artistes de l’escena blues nacional i internacional, com Mark Hummel, Curtis Salgado, Dennis Grueling, RJ Mischo, Paul Orta, Greg Izor, Victor Puertas, Joan Pau Cumellas, Nico Wayne Toussaint, Knock Out Greg, Steve West Weston, Tony Holida. També va ser la primera artista espanyola a participar a la gira internacional “Mark Hummel’s Blues Harmonica Blowout 2025”, que va recórrer l’oest dels Estats Units.
La seva trajectòria i passió pel gènere l’han convertit en un referent a la gran escena del blues d’harmònica actual.

Black Music Silent Disco
2026-02-28 19:00 - 20:30, 2025-02-22 19:00 - 20:30 | Barri Vell de Girona: sortida i arribada Ateneu 24 de Juny, Girona, Girona, 17004, Espanya
Una discoteca itinerant on hi regna un silenci absolut? On la música t’arriba directament i la gent balla però no se sent res? On tothom es mou a un ritme diferent? On un color, una mirada, un moviment et connecten en un instant de felicitat absoluta?
Un passeig pel Barri Vell de Girona diferent!

Last Livin'Souls
2026-02-27 21:00 - 23:00 | Centre Cívic Sant Narcís, Girona, Plaça de l'Assumpció, 27, Girona, Girona, 17005, Espanya
La banda presenta aquest any 2026 el seu primer àlbum: I believe.
Una barreja entre blues i rock amb algun matís provinent del soul. Un concert carregat de ritme, emotivitat i lletres que poden anar des de l’humor mes distès i irònic al mes pur estil Dr. john, fins a una balada soul d’aquelles que penetren l’ànima.

A Contra Blues
2026-02-27 21:00 - 23:00 | Centre Cívic Sant Narcís, Girona, Plaça de l'Assumpció, 27, Girona, Girona, 17005, Espanya
El 2026, A Contrablues celebra dues dècades de trajectòria
La banda barcelonina s’ha consolidat com un dels referents de l’escena nacional i internacional, gràcies a un directe demolidor, una identitat artística inconfusible i una discografia sòlida que recorre diverses facetes del rock i el bus contemporani.
Amb més de 900 concerts en sales i festivals d’arreu d’Europa, a Contra Blues s’ha guanyat el reconeixement del públic i de la crítica per la seva autenticitat, l’energia sobre l’escenari i la qualitat musical.

Olana Liss
2026-02-20 21:00 - 23:00 | La Mirona, Salt, Salt, Girona, 17190, Espanya
L’artista “Afromeña” Olana Liss continua la gira del seu segon treball discogràfic “Esencia Humana”, un espectacle inclòs al Llibre núm. 32 de la Xarxa de Teatres, on fusiona soul, funk i R&B clàssic en castellà i una identitat sonora profundament personal, recolzant així la solidesa de la seva proposta artística, que troba la seva màxima expressió.

Las Panteras
2026-02-20 21:00 - 23:00 | La Mirona, Salt, Salt, Girona, 17190, Espanya
“Dues dones poderoses i resilients: un afrofeminisme llatí”
Hasta Cuando? Un projecte imaginat i escrit a quatre mans per Martha “Martica” Galarraga i Eliene Castillo, dues panteres afrocubanes, dos artistes lliures, feministes convençudes, emancipades; dues militants sensibles, indignades i apassionades…
Els textos ressonen amb les novel·les de Marie Ndiaye i el pensament de Angela Davis. Eliene i Martica interroguen el món, qüestionen sobre la igualtat de gènere i el lloc de les dones a la societat, lamentant les dificultats.

The Harlem Gospel Travelers
2026-02-18 20:30 | Auditori de Girona, Passeig de la Devesa, 35, Girona, Girona, 17001, Espanya
Inspirats per Beyoncé, admirats per Elton John i apadrinats per Eli Paperboy Reed, el talentós trio novaiorquès reivindica la seva sexualitat. Les veus fervents del jove trio són sorprenents, convertint-los en un dels nous grups més emocionants del gospel nord-americà. Amb una harmonia propera i moviments escènics elegants ens porten el seu missatge d’amor universal. Es declaren orgullosos de ser el primer grup de gospel obertament queer nominats als Premis Grammy.

Silverflame
2026-02-15 18:30 - 21:00 | Centre Polivalent La Torrentera, Aiguaviva, Camí del Pou del Glaç, S/n, Aiguaviva, Girona, 17181, Espanya
Silverflame té el rock com a segell d’identitat, amb un repertori propi que circula entre paisatges psicodèlics, rock d’arrel i intensitat sonora.
La banda gironina va emprendre un viatge d’alta volada l’any 2017 amb una solvent formació, encapçalada per la vibrant veu de Sheila Endekos, les imponents guitarres de Jordi Turon i Jep Vilaplana i una potent secció rítmica amb Javi Galván al baix i Jordi Vila a la bateria. El 2024 s’incorpora als teclats Fran Esquiaga i la banda emprèn un nou vol amb l’edició del que és el seu segon treball discogràfic ‘Fly On’ que veu la llum el setembre de 2025 i que va precedit del single ‘Some More Blues’ un tema amb aquell regust de ‘Old Time Rock & Roll’!
Silverflame és intensitat i sentiment, rock en estat pur.

Red Beans & Pepper Sauce
2026-02-15 18:30 - 21:00 | Centre Polivalent La Torrentera, Aiguaviva, Camí del Pou del Glaç, S/n, Aiguaviva, Girona, 17181, Espanya
Amb el seu nou àlbum, Supernova, Red Beans & Pepper Sauce ofereixen un disc brillant on el rock clàssic i el soul es fusionen amb una intensitat excepcional. Riffs potents, ritmes captivadors i una actuació vocal impactant fan de Supernova un viatge al cor d’una banda que busca perpètuament la intensitat i la passió. L’àlbum es veu reforçat per les contribucions de nou convidats excepcionals en col·laboracions memorables (Fred Wesley, Yarol Poupaud, Manu Lanvin, Boney Fields, Emmanuel Djob, Fred Chapellier, Johnny Gallagher, Rabie Houti i Sax Gordon). Inspirant-se en Jimi Hendrix, Led Zeppelin, Sly & The Family Stone, Lenny Kravitz, Deep Purple i Mother’s Finest, s’han forjat una sòlida reputació a França i més enllà, amb més de 500 concerts al seu currículum.

Black Music Big Band & Friends- 10 anys
2026-02-14 19:00 - 22:30 | La Mirona, Salt, Salt, Girona, 17190, Espanya
El projecte musical formatiu Black Music Big Band compleix 10 anys i ho celebra amb un concert molt especial a la Mirona: artistes com Ramon Mirabet, Lildami, Miquel Abras, Genni Knows, Paula Grande, Albert Fort, Pau Marquès o el Quintet de Corda de la JOCG , col.laboraran amb la big band en aquest concert únic.
La Black Music Big Band és molt més que una formació musical. És un projecte educatiu i social que, des de fa una dècada, acompanya joves de les comarques gironines en el seu creixement artístic i personal. Impulsada per la Fundació Casa de la Música i el Black Music Festival, la iniciativa utilitza el soul, el funk i la música moderna com a eines de transformació, cohesió i oportunitats.
Nascuda el 2016, la BMBB ofereix formació musical a joves d’entre 9 i 25 anys a través de diferents etapes: la Black Music Big Band Junior (9 a 15 anys), la BMBB (16 a 25 anys) i el Black Music Choir (veus a cappella). El projecte també participa en la formació musical de nens i nenes de Girona Est amb el programa Música a l’Est, i promou la divulgació musical a secundària amb la proposta “Un matí de soul i funk”, on alumnes d’institut descobreixen aquests gèneres i viuen un concert en directe.
En aquests deu anys, la BMBB ha desenvolupat un ampli ventall de projectes temàtics: homenatges a Aretha Franklin, a la Motown, una revisió en format big band de Red Hot Chili Peppers, un tribut a Tina Turner, un espectacle dedicat a The Commitments i dos shows de música disco —Disco Fever I i II— creats conjuntament amb la Jove Orquestra de Corda de les Comarques Gironines.
Al llarg d’aquests deu anys, la Black Music Big Band ha enregistrat quatre àlbums i quatre singles, i ha participat en col·laboracions molt diverses: des d’El disc de La Marató 2020 fins als singles El Camí i A Contracorrent de Lildami, passant pel projecte Murs de la Vergonya de Vinnie Kairos o la gravació del single Cuando Cuando amb la Orquestra Di-Versiones.
Paral·lelament, la banda ha tingut l’oportunitat de trepitjar escenaris tan especials com l’Auditori de Girona, La Copa, La Mirona o el Festival Ítaca, i ha viscut experiències compartides amb artistes d’estils i trajectòries molt diferents: la gira de festivals amb El Pot Petit, la col·laboració amb Lildami a la gala dels Premis Enderrock, l’actuació amb Andreu Strong (The Commitments), o el fet d’esdevenir la banda que va acompanyar Di-Versiones en el seu 20è aniversari al Palau Firal de Girona. Fins i tot ha arribat a protagonitzar un piromusical al Cabró Rock davant de 20.000 persones.
La banda és també un espai de convivència intergeneracional i intercultural, un laboratori on la diversitat suma i on la música esdevé llenguatge comú. Treballa repertoris exigents, col·labora amb artistes de primer nivell i manté una presència constant en actes comunitaris, projectes educatius i iniciatives solidàries. Ha participat en concerts i al disc de la Marató de TV3, així com en accions dedicades al càncer infantil, a projectes benèfics locals, a suport de la Fundació Girona est i al suport a persones afectades per la DANA.
Amb més de 150 joves que han passat per la banda, la BMBB s’ha convertit en un viver d’artistes: d’aquí n’han sorgit bandes emergents, projectes individuals, cantants solistes i fins i tot futurs professionals de l’escena i la indústria musical. Molts joves que hi entren per curiositat acaben descobrint una vocació que es transforma en camí de vida. Aquest ecosistema creatiu és una de les grans fortaleses del projecte.
El concert del 14 de febrer vol ser únic i especial, amb un repetori basat en els 10 anys de la banda i amb convidats que interpretaran alguns d’aquests clàssics del soul i el funk.

Sebah
2026-02-13 21:00 - 23:00 | La Mirona, Salt, Salt, Girona, 17190, Espanya
Després de construir una sòlida experiència escènica amb grups emblemàtics de la seva regió (100 grammes de têtes, Soul Jamaica), Sebah publica un primer àlbum extraordinari envoltat de músics de l’escena parisenca com Yovo M’Boueke (baixista i arranjador de Neeka, Bashung), Paco Sery (bateria de Bobby McFerrin, Marvin Gaye), Jean Alain Roussel (teclista de Sting, Joe Cocker, Miles Davis) i Richacha Bengala (Papa Wemba, Les Waillers).

Gilipojazz
2026-02-13 21:00 - 23:00 | La Mirona, Salt, Salt, Girona, 17190, Espanya
Amb el jazz punk per bandera, Gilipojazz es desmarca totalment de l’escena musical amb el seu estil frenètic d’abordar humor i virtuosisme a parts iguals. El 2024, llancen el seu segon LP “Progresa Adecuadamente”, amb el qual volen fer un salt més, tant a nivell nacional com fora de les nostres fronteres.
El trio madrileny Gilipojazz viu el seu millor moment: la seva gira Progressa Adequadament està arrasant amb sold outs a ciutats com Barcelona, Bilbao, la Corunya i Saragossa, i un inoblidable ple total a Madrid, a la Sala Shoko, davant de 800 persones.
Amb un estil únic que barreja jazz, rock, funk, groove, metall i humor, el grup ofereix un xou explosiu i teatral que ha conquerit el públic i la crítica. Nominats a tres Premis de la Música, aviat començaran la gira internacional que recorrerà països com Mèxic, Dinamarca, Alemanya, Bulgària, Suïssa o França.
Un fenomen musical tan virtuós com irreverent, que trepitja fort dins i fora de les nostres fronteres.

Black Music Big Band
2026-02-07 20:00 - 22:30 | Atrium, Viladecans, Av. de Josep Tarradellas, 17, Viladecans, Barcelona, 08840, Espanya
Black Music Big Band, una dècada de funk, soul i energia jove a l’escenari!
La Black Music Big Band celebra deu anys de trajectòria amb un nou espectacle que repassa els moments més potents i emblemàtics de la seva història. Una dècada després de néixer com un projecte pedagògic i comunitari, la BMBB s’ha convertit en un autèntic fenomen escènic que ha fet vibrar milers d’espectadors amb la seva combinació única de talent jove, groove i passió per la música negra.
Per celebrar-ho, la banda presenta “10 anys de Black Music Big Band”, un concert festiu i ple d’energia amb un repertori antològic que recull les millors peces dels seus espectacles més icònics: Aretha Franklin Girona Tribute, Red Hot Chili Peppers Revisited, Motown Project, The Commitments, Tina Turner tribute i Disco Fever I i II, a més de temes del seu primer disc on versionaven clàssics del Soul. Un viatge musical que passa pel soul clàssic, el funk incendiari, la potència del gòspel i la brillantor del pop-funk modern.
Un directe explosiu, amb més de vint joves músics a l’escenari, secció de vents imponent, veus poderoses i una rítmica que no deixa ningú quiet. Deu anys després, la BMBB continua demostrant que la black music és molt més que un estil: és una manera d’entendre la vida i l’escena.

Rambalaya
2026-02-06 20:30 - 22:30 | Auditori Teatre Espai Ter, Carrer Riu Ter, 29, Torroella de Montgrí, Girona, 17257, Espanya
Anton Jarl lidera aquest viatge fascinant cap al rock, el blues i el soul
Rambalaya és la formació liderada per Anton Jarl -bateria de Los Mambo Jambo- i que compta amb una de les grans veus del soul de Catalunya, la de Jonathan Herrero, fundador d’A Contra Blues.
Rambalaya es va crear el 2020 com un projecte que mesclava el rock, el blues i el soul. Els seus concerts són un viatge fascinant a aquestes sonoritats i a les seves influències que van des de Roy Orbison a Richard Hawley.
Jonathan Herrero ja va actuar a l’Espai Ter l’any passat en la proposta del Black Music Festival, The Otis Redding Show, compartint escenari amb alguns dels millors músics del soul de l’escena calatana i mostrant la seva poderosa veu i les seves dots musicals per les que ha obtingut diversos reconeixements internacionals.
Rambalaya van publicar el seu tercer disc Plays For The Brokenhearted el març de 2025, i des d’aleshores l’han estat presentant per sales i festivals de la Península, consolidant la seva reputació com un dels millors grups en directe del circuit del soul.
Durada: 80 minuts

Black Music Picnic 2025
2025-03-23 12:00 - 17:00 | Parc del Migdia, Girona, C/ de Pau Vila i Dinarès, Girona, Espanya, 17003, Espanya
A causa de les pluges dels darrers dies, l’espai del Parc del Migdia que utilitzem per a les infraestructures ha quedat impracticable.
És per això que ens hem vist obligats a suspendre aquesta edició 2025.
Disculpeu les molèsties.

Hip Hop al Parc 2025
2025-03-15 16:00 - 20:30 | L’Estació Espai Jove, Parc Central, C. de Sta. Eugènia, 17, Girona, España, 17005, Espanya
Acros és potser qui lidera ja fa un temps el rap protesta més contestari i social del panorama del rap a catalunya. Presentant el seu últim treball i com a única data a Girona porta sota el braç BARNA ZOMBIE , un disc ple de realitat, de duresa i superació combinat amb altres hits dels seus anteriors treballs, i com no, acompanyat per un altre figura important de l’escena barcelonesa Dj Fat Chets.

Des de Mèxic fins a Catalunya, Masta Quba porta al Hip Hop al Parc un torrent de ritmes, lletres combatives i una energia que no deixa ningú indiferent. Amb més de 17 anys a l’escena del Hip Hop, la seva música és una barreja de protesta, sanació i lluita pels drets humans, entrellaçada amb beats que et faran vibrar i reflexionar alhora.
Acompanyada de P. Jaguar, la seva participació a aquest festival és una invitació a viure una experiència única, on el Hip Hop es converteix en una eina de canvi i resistència.

97ONZAS és un col·lectiu de Hip Hop format per tres emcees; Ray Fortes, Xertis i D.Entrelitio, acompanyats de Wallter DJ als plats i el saxofonista Sergi Masana. Sobre ritmes que van des del boombap més clàssic fins als subgèneres actuals, les rimes explícites i sense filtre d’en Ray Fortes, el rap cru i pur d’en Xertis, i la nostàlgia, ràbia i mètrica de Dani Entrelitio s’acompassen a les atmòsferes de Wallter DJ per fer vibrar i reflexionar a la multitud.

Black Music Girona Est
2025-03-01 11:00 - 13:30 | Pati de la Casa de les Arts, Mas Ramada, Girona, Carrer Mas Ramadà, 8, Girona, 17004, Spain
El Black Music envaeix Girona Est amb una matinal plena de ritme i talent.
El proper dissabte 1 de març, Girona Est es convertirà en l’escenari d’una jornada musical gràcies a la Black Music Big Band i els seus projectes associats. La cita tindrà lloc a les 11 h al pati de la Casa de les Arts de la Fundació Girona Est, on es viurà una matinal-vermut carregada d’emoció, ritme i talent local.
L’entrada és lliure i oberta a tothom.
Aquest esdeveniment reunirà formacions de totes les edats: des dels membres més consolidats de la Black Music Big Band fins als júnior, passant pel vibrant Black Music Choir i els talents emergents del projecte Música a l’Est. Tot plegat, en un entorn que respira cultura i creativitat, al Mas Ramada, l’entrada de Girona Est.
Un espai que transforma i uneix a través de l’art i la música
La Casa de les Arts, seu d’aquesta jornada, és un projecte inclusiu i comunitari que impulsa l’accés a la cultura com a eina de transformació social. Aquest espai, destinat a joves i famílies, és un motor de dinamització cultural que dona visibilitat al talent local i enforteix els lligams entre les diverses comunitats que conviuen a Girona Est.
Un punt de trobada cultural i creatiu
Girona Est és un barri amb un potencial cultural extraordinari, gràcies a la seva diversitat i confluència de realitats culturals. Aquesta barreja de tradicions i visions s’ha convertit en un motor de creació, com ho demostren projectes com la Black Music Big Band i altres iniciatives impulsades pel Black Music Festival, la Fundació Casa de la Música i la Fundació Girona Est.
Inspirat en ciutats com Nova Orleans o Kingston, Girona Est reflecteix com les diversitats culturals poden donar lloc a moviments artístics innovadors. El concert matinal del dissabte no només és una celebració de la música negra, sinó també una oportunitat per viure de prop l’energia i la passió de les noves generacions.
Una invitació a viure l’art en comunitat
Amb entrada gratuïta, aquest esdeveniment és una ocasió única per gaudir de la qualitat i la diversitat del projecte formatiu que impulsen conjuntament les entitats organitzadores. Celebra la música, el talent i la creativitat en un entorn únic que consolida Girona Est com un espai de referència cultural.

Black Music Big Band Junior
2025-02-23 12:00 - 13:30 | Pl. del Firal, Corçà, Corçà, Espanya
La Black Music Big Band Junior és la germana petita de la Black Music Big Band, una big band fomada per nens i nenes de 9 a 15 anys amb molta il·lusió i talent. Una iniciativa de la família Black Music dirigida pel mateix Adrià Bauzó que ja ha trepitjat diferents escenaris destacats de casa nostra com són el de la Copa i de Sant Fèlix de les Festes de Sant Narcís, el de l’Auditori de Girona, el Pati Cultural de Temps de Flors i el Pícnic Jazz del Black Music Festival, entre d’altres.
– – – – –
﻿
El Black Music Choir, una iniciativa formativa adreçada a joves d’entre 10 i 25 anys, en un cor de música 100% a cappella, que treballa estils musicals relacionats amb la Black Music, com poden ser Soul, R&B, Funk, Rap, Beatbox, etc…
Un projecte del Black Music Festival, el Girona A Cappella Festival i la Fundació Casa de la Música de les Comarques Gironines. La direcció i coordi¬nació del BM CHOIR va a càrrec David Mauricio i Nuri Mancebo.

Sobreviure a l'incendi
2025-02-20 20:30 | Cinema Truffaut, Girona, C/ Nou del Teatre, 16, Girona, Espanya, 17004, Espanya
Aquest estiu el col·lectiu musical valencià de rap, rock, ska i ritmes electrònics ZOO s’acomiadava del públic després de 10 anys de carrera, en el punt més alt de la seva popularitat. Aquest documental explica les raons de la dissolució, les claus de l’èxit i el pes del llegat del grup més gran que ha donat la música en valencià. A través d’entrevistes, material d’arxiu i imatges dels històrics concerts al Palau Sant Jordi, al WiZink Center i a la seva Gandia natal, ens endinsem en el context familiar, social i cultural d’un dels grups que millor ha sabut fer una música popular i massiva tot combinant missatge social, poesia i festivitat.

Black Music Big Band Junior
2024-03-24 12:00 - 13:30 | Pl. Poeta Sitjar, Castell d’Aro, Pl. Poeta Sitjar, Castell d'Aro, España, 17249, Espanya
BMBB Junior -Tribut a The Commitments from Cases de la Música on Vimeo.
La Black Music Big Band Junior és la germana petita de la Black Music Big Band, una big band fomada per nens i nenes de 9 a 15 anys amb molta il·lusió i talent. Una iniciativa de la família Black Music dirigida pel mateix Adrià Bauzó que ja ha trepitjat diferents escenaris destacats de casa nostra com són el de la Copa i de Sant Fèlix de les Festes de Sant Narcís, el de l’Auditori de Girona, el Pati Cultural de Temps de Flors i el Pícnic Jazz del Black Music Festival, entre d’altres.

Hip Hop al Parc
2024-03-23 16:00 - 20:30 | L’Estació Espai Jove, Parc Central, C. de Sta. Eugènia, 17, Girona, España, 17005, Espanya
Macro i Suppa és un grup de Girona que ofereix un show de música urbana. La trajectòria dels dos components del grup es caracteritza pel missatge a les lletres, l’autogestió dels respectius projectes i la frescor que aporten al panorama musical. Els representa la facilitat de conexió emocional i musical amb l’oient independentment del gènere, edat o nacionalitat, gràcies a l’impacte que provoquen amb la seva actitud damunt de l’escenari.

EMÉ és una artista emergent originària del barri de Salt. Una promesa local, sortida d’aquesta pedrera tan fructífera que trobem a la vora del riu Onyar. La seva trajectòria musical es dibuixa a través a la genuïnitat de les seves lletres, carregades d’històries personals, d’aprenentatges vitals i emocions, narrades sobre el fil musical de sons clàssics com el boom bap o l’energia més actual del Trap. Després d’una aturada artística a Sevilla l’artista gironina ha estat més activa que mai, publicant més d’una desena de cançons en el darrer any. Enguany, la tindrem present al HIP HOP AL PARC 2024 presentant totes les últimes novetats del seu repertori.

Si parlem de Poor Tràmit no parlem únicament de rap amb denominació d’origen. Parlem de lletres carregades de dobles sentits, parlem de finura, de tacte, de drumless i de rap clàssic. Però sobretot parlem de bon gust i amor per l’escència. Així aterra l’artista premianenc a ‘Hip-Hop al parc’, recolzat per Deps Music i Dj Enzo, ens presentarà l’últim EP Marbre, sense deixar de banda els treballs que l’han portat a ser un dels referents del rap en català, el #guarap arriba a Girona.

Nascuda a Barcelona l’any 1993, Elane es va interessar per la música urbana des de petita. Influïda pel Hip Hop dels 90s i 00s, va començar a composar els seus primers temes als 17 anys i va pujar per primera vegada a un escenari l’any 2018. A les seves lletres Elane reflecteix una clara temàtica social, revolucionària i feminista. Després de diversos i exitosos singles com “Hiprofenia”, “Axinita” o “Niente” empaquetats el 2020 en l’EP digital ‘#Sondeesas’, l’artista celebrà aquest primer llançament digital amb la presentació d’un vinil de 7 polzades d’edició limitada amb la celebradíssima “Hiprofenia” a la cara A i el tema inèdit “Otra copa” a la B. Fins el moment Elane ha col•laborat amb artistes com Santa Salut i Sofia Gabanna entre altres i ha participat en recopilatoris com “Rap de la Terra” juntament a artistes com Senyor Oca, Homes Llúdriga o Lil Russia. El 2021 veurà la llum el que ha de ser el seu primer llarga durada.

Black Music Picnic
2024-03-17 12:00 - 17:00 | Parc del Migdia, Girona, C/ de Pau Vila i Dinarès, Girona, Espanya, 17003, Espanya
FUNTASTIK és el nou show de Lali BeGood estrenat el 21 de juliol al Festival GREC de Barcelona. Un concert amb les noves cançons del disc homònim i els hits de sempre on l’humor, la sorpresa i el JOC formen un engranatge perfecte per gaudir d’un espectacle familiar i transversal. Perquè els de Lali BeGood no han vingut només a tocar cançons… han vingut a JUGAR-LES!
– – – – – – – – – –

La Black Music Big Band és la primera big band formativa centrada en els estils del soul i el funk. Creada fa 6 anys a comarques gironines, ja ha enregistrat tres discs, dos d’ells en directe. Està formada per una trentena de noies i nois d’entre 16 i 25 anys , amb la direcció musical d’Adrià Bauzó i Nuri Mancebo a la part vocal.
Ha col.laborat amb artistes com Llibert Fortuny, The Sey Sisters, Raynald Colom, David Mauricio, Nito Figueras, Paula Grande i Víctor Branch.
La Black Music Big Band és un projecte educatiu de la Fundació Casa de la Música de les Comarques Gironines i el Black Music Festival que ja ha presentat el seu directe a escenaris destacats de casa nostra com la Sala Apolo, l’Auditori de Girona, l’Auditori de Banyoles, l’Auditori Espai Ter de Torroella de Montgrí, la Sala La Mirona, i festivals com el Black Music Festival, l’Emergent, el Festival de Campllong, el Festival Ítaca, entre molts d’altres.
– – – – – – – – – –
﻿
Les Karamba es funda l’any 2018 a el si dels carrers de Barcelona, ​​entre el caos, el trànsit, la ciutat i l’estrès, a la necessitat d’adquirir forces, combatre pors i canviar la manera de viure. Neix de l’empatia entre sis històries de vida. Històries de migracions, herències musicals, i maternitats subversives i diverses, amb la intenció de perseguir somnis, experimentar el potencial i la sensibilitat, de reivindicar el paper de la dona, del compromís amb la música. Una barreja multicultural entre Veneçuela, Cuba, Espanya i Argentina: fusió de son, txa-txa-txa, salsa, timba, rap i música urbana.

Disco Fever- Black Music Big Band
2024-03-09 20:00 - 22:30 | Atrium, Viladecans, Av. de Josep Tarradellas, 17, Viladecans, Barcelona, 08840, Espanya
La Disco Fever ha arribat per quedar-se de la mà de la Black Music Big Band!
Després de l’èxit de l’Aretha Franklin Girona Tribut, amb un auditori de Girona ple de gom a gom, i el projecte “Black Music Big Band revisits Red Hot Chili Peppers” un homenatge en majúscules on els grans hits i temes més funk de la banda californiana, aquesta nova producció del Black Music Festival promet emocions fortes.
Disco Fever serà una ocasió única per gaudir dels millors èxits de la música disco interpretats per la Black Music Big Band amb l’Ensemble Jove Orquestra de les Comarques Gironines, en total més de quaranta músics dalt l’escenari.
La Black Music Big Band és una iniciativa de la Fundació Casa de la Música de les comarques gironines i el Black Music Festival. La primera Big Band formativa centrada en els estils del soul i el funk, i on es treballen temes de Maceo Parker, Tower of power, Ray Charles, Jaco Pastorius, Blues Brothers, etc.
Creada fa set anys està formada per una trentena de noies i nois d’entre 16 i 25 anys. La direcció musical del projecte és a càrrec d’Adrià Bauzó i la Nuri Mancebo a la part vocal.

Black Music Big Band Junior
2024-03-03 12:00 - 13:30 | Pl. del Firal, Corçà, Corçà, Espanya
BMBB Junior -Tribut a The Commitments from Cases de la Música on Vimeo.
La Black Music Big Band Junior és la germana petita de la Black Music Big Band, una big band fomada per nens i nenes de 9 a 15 anys amb molta il·lusió i talent. Una iniciativa de la família Black Music dirigida pel mateix Adrià Bauzó que ja ha trepitjat diferents escenaris destacats de casa nostra com són el de la Copa i de Sant Fèlix de les Festes de Sant Narcís, el de l’Auditori de Girona, el Pati Cultural de Temps de Flors i el Pícnic Jazz del Black Music Festival, entre d’altres.
– – – – –
﻿
El Black Music Choir, una iniciativa formativa adreçada a joves d’entre 10 i 25 anys, en un cor de música 100% a cappella, que treballa estils musicals relacionats amb la Black Music, com poden ser Soul, R&B, Funk, Rap, Beatbox, etc…
Un projecte del Black Music Festival, el Girona A Cappella Festival i la Fundació Casa de la Música de les Comarques Gironines. La direcció i coordi¬nació del BM CHOIR va a càrrec David Mauricio i Nuri Mancebo.
